**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՀՈԿՏԵՄԲԵՐԻ 21-Ի N 1442-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ վարչապետի աշխատակազմ

Տեսչական մարմինների աշխատանքների համակարգման գրասենյակ | 2.06.2022 թ. |
| N /48.56/17585-2022 |
| 1. Նախագծի 1-ին կետով խմբագրվող աղյուսակում*.*
2. 1-ին սյունակում «1203 00 000» թիվը փոխարինել «1203 00 000 0» թվով, «1604 32» թիվը՝ «1604 32 00» թվով, «1704 1» թիվը՝ «1704 10» թվով․
3. 2-րդ սյունակում «Կենդանական կամ բուսական ծագման ճարպեր և յուղեր, դրանց ճեղքումից ստացված նյութեր, պատրաստի սննդայուղեր, բուսական կամ կենդանական ծագման մոմեր» բառերը փոխարինել «Կենդանական, բուսական կամ միկրոբիոլոգիական ծագման ճարպեր և յուղեր, դրանց ճեղքումից ստացված նյութեր, պատրաստի սննդայուղեր, բուսական կամ կենդանական ծագման մոմեր» բառերով, ինչպես նաև «Պատրաստի մթերք մսից, ձկից կամ խեցգետնակերպերից, կակղամորթներից կամ ջրային այլ անողնաշարավորներից» բառերը՝ «Պատրաստի մթերք մսից, ձկից կամ խեցգետնակերպերից, կակղամորթներից կամ ջրային այլ անողնաշարավորներից կամ միջատներից» բառերով․
4. Միաժամանակ, առաջարկում եմ Նախագծի 1-ին սյունակի «1203 00 000 0», «1204 00», «1205» և «1208» ծածկագրերով ապրանքների բնաիրային չափը սահմանել «20 կգ», հիմք ընդունելով Նախագծի «1604 31 000 0» և «1604 32 00», «1905 31» և «1905 32» ծածկագրերով ապրանքների բնաիրային չափերի սահմանման, ինչպես նաև գործող իրավակարգավորումների տրամաբանությունը։
 |   | Ընդունվել է մասամբ:Ապրանքների ներմուծ­ման չափաքանակների համար հիմք է հանդիսացել ՀՀ կառավարության 2020 թվականի N 171-Ն որոշումը: |
|  2. ՀՀ Սննդամթերքի անվտանգության տեսչական մարմին | 3.06.2022թ. |
| N 02/06.1/2/5853-2022 |
| 2. «Հայաստանի Հանրապետության կառավարության 2010 թվականի հոկտեմբերի 21-ի N 1442-ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք, որ ապրանքի ծածկագիրը՝ ըստ ապրանքատնտեսագիտական գործունեության դասակարգչի 21-ի դիմաց՝ սննդամթերքներ տարբեր ապրանքի անվանումով բնաիրային չափը սահմանված է 5կգ, որը սակայն անընդունելի է կենսաբանական ակտիվ հավելումների (ապրանքի ծածկագիր՝ 2106) համար: Կենսաբանական ակտիվ հավելումներ կան նաև նախագծի ապրանքի ծածկագիրը սյունակում նշված մի շարք ապրանքների թվում, որտեղ նույնպես բնաիրային չափը անընդունելի է կենսաբանական ակտիվ հավելումների համար՝ հաշվի առնելով այն հանգամանքը, որ 5 կգ քաշով կենսաբանական ակտիվ հավելումները հանդիսանում են առևտրային քանակություն, որը որպես սեփական կարիքներով ներմուծվող քանակություն ենթակա չէ հսկողության և հետագայում շրջանառության մեջ է դրվում Հայաստանի Հանրապետության տարածքում ինչպես դեղատնային ցանցի միջոցով, այնպես էլ առցանց առևտրի։ Ուստի առաջարկում ենք բնաիրային չափը նվազեցնել՝ սահմանելով դեղերի ներմուծման կարգից փոքր ինչ ավելի մեղմ կարգավորումներ։ |   | Ընդունվել է: |
|  3. ՀՀ Պետական եկամուտների կոմիտե | *09.06.2022թ*. |
| N 01/3-2/40108-2022 |
| 3. Եվրասիական տնտեսական միության մասին 2014 թվականի մայիսի 29-ի պայմանագրի (այսուհետ՝ Պայմանագիր) 58-րդ հոդվածի 1-ին մասի համաձայն՝ անասնաբուժասանիտարական միջոցառումներն իրականացվում են Եվրասիական տնտեսական միության (այսուհետ՝ Միություն) մաքսային տարածք ներմուծվող և Միության մաքսային տարածքով տեղափոխվող ապրանքների (այդ թվում՝ անձնական օգտագործման ապրանքների) նկատմամբ, որոնք ներառված են անասնաբուժական հսկողության (վերահսկողության) ենթակա ապրանքների՝ Եվրասիական տնտեսական հանձնաժողովի կողմից հաստատվող միասնական ցանկում, ինչպես նաև անասնաբուժական հսկողության (վերահսկողության) ենթակա օբյեկտների նկատմամբ։ Նույն հոդվածի 2-րդ մասի համաձայն՝ անասնաբուժական հսկողության (վերահսկողության) ենթակա ապրանքների և օբյեկտների նկատմամբ կիրառվում են Եվրասիական տնտեսական հանձնաժողովի կողմից հաստատվող միասնական անասնաբուժական (անասնաբուժասանիտարական) պահանջներ։ Մասնավորապես, վերոնշյալ կարգավորումները սահմանված են Մաքսային միության հանձնաժողովի 2010 թվականի հունիսի 18-ի թիվ 317 և Եվրասիական տնտեսական հանձնաժողովի կոլեգիայի 2018 թվականի փետրվարի 13-ի թիվ 27 որոշումներով:Մյուս կողմից, Պայմանագրի 59-րդ հոդվածի 1-ին մասի համաձայն՝ կարանտինային բուսասանիտարական միջոցառումներն իրականացվում են ենթակարանտինային արտադրանքի (ենթակարանտինային բեռների, ենթակարանտինային նյութերի, ենթակարանտինային ապրանքների) ցանկում (այսուհետ՝ ենթակարանտինային արտադրանքի ցանկ) ընդգրկված արտադրանքի նկատմամբ, որը Միության մաքսային սահմանի վրա և Միության մաքսային տարածքում ենթակա է կարանտինային բուսասանիտարական հսկողության (վերահսկողության), ինչպես նաև Միության կարանտինային օբյեկտների միասնական ցանկում ընդգրկված կարանտինային օբյեկտների և ենթակարանտինային օբյեկտների նկատմամբ։ Նույն հոդվածի 2-րդ մասի համաձայն՝ Միության մաքսային տարածքում և Միության մաքսային սահմանի վրա կարանտինային բուսասանիտարական հսկողությունը (վերահսկողությունը) իրականացվում է ենթակարանտինային արտադրանքի ցանկում ընդգրկված արտադրանքի, Միության կարանտինային օբյեկտների միասնական ցանկում ընդգրկված կարանտինային օբյեկտների, ինչպես նաև ենթակարանտինային օբյեկտների նկատմամբ։ Նույն հոդվածի 3-րդ մասի համաձայն՝ ենթակարանտինային արտադրանքի ցանկը, Միության կարանտինային օբյեկտների միասնական ցանկը և միասնական կարանտինային բուսասանիտարական պահանջները հաստատվում են Եվրասիական տնտեսական հանձնաժողովի կողմից։ Մասնավորապես, վերոնշյալ կարգավորումները սահմանված են Մաքսային միության հանձնաժողովի 2010 թվականի հունիսի 18-ի թիվ 318, Եվրասիական տնտեսական հանձնաժողովի խորհրդի 2016 թվականի նոյեմբերի 30-ի թիվ 157 և Եվրասիական տնտեսական հանձնաժողովի խորհրդի 2016 նոյեմբերի 30-ի թիվ 158 որոշումներով։Հաշվի առնելով այն, որ անասնաբուժական և բուսասանիտարական հսկողության առնչու­թյամբ կարգավորումները սահմանված են Եվրասիական տնտեսական հանձնա­ժողովի վերոնշյալ իրավական ակտերով, մասնավորապես՝ այդ ակտերով են սահմանված նաև այն դեպքերը և բնաիրային չափաքանակները, որոնց շրջանակներում խնդրո առարկա ապրանքների անվտանգությունը հիմնավորող փաստաթղթերը չեն պահանջվում, առաջարկում ենք կամ Նախագծում նշել սննդամթերքի բնաիրային քանակությունների սահմանման համար իրավական հիմք, կամ այդ չափաքանակները համապատասխանեցնել Եվրասիական տնտեսական հանձնաժողովի վերոնշյալ իրավական ակտերով սահմանված չափաքանակներին: |  | Ապրանքների ներմուծ­ման չափաքանակների համար հիմք է հանդիսացել ՀՀ կառավարության 2020 թվականի N 171-Ն որոշումը:  |
| 4. ՀՀ արդարադատության նախարարություն |  | 2.09.2022թ.N27.1/38794-2022 |
| «Հայաստանի Հանրապետության կառավարության 2010 թվականի հոկտեմբերի 21-ի N 1442-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ առարկություններ չունենք: |  |  |